**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO DALYVAUTI PROJEKTE „Socialinio verslo modelio diegimas Šilutės rajono SAVIVALDYBĖS Vainuto, Katyčių ir usėnų seniūnijose“ PAGAL Šilutės rajono vietos veiklos grupės „Lamatos žemė“ kvietimą**

2020 birželio d. Nr. T1-

Šilutė

Vadovaudamasi  Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“  ir asociacijos „Lamatos žemė“ 2020 m. gegužės 11 d. valdybos narių posėdžio protokolu Nr. VPS-20-03 patvirtintu Vietos projektų finansavimo sąlygų aprašu, taikomu vietos plėtros strategijos „Aukštos pridėtinės vertės darbas sąmoningam ateities kaimui“ priemonei „NVO ir socialinio verslo kūrimas ir plėtra“ Nr. LEADER*-*19.2-SAVA-1 , Šilutės rajono savivaldybės taryba n u s p r e n d ž i a:

1. Pritarti projekto „Socialinio verslo modelio diegimas Šilutės rajono Vainuto, Katyčių ir Usėnų seniūnijose“ įgyvendinimui.
2. Įsipareigoti, kad projektas bus įgyvendintas savarankiškai ir prisidėti prie projekto finansavimo iš Savivaldybės biudžeto ne mažiau kaip 5 proc. visų tinkamų finansuoti projekto išlaidų bei užtikrinti netinkamų finansuoti, tačiau šiam projektui įgyvendinti būtinų išlaidų, padengimą ir tinkamų finansuoti išlaidų dalį, kurių nepadengia projektui skiriama parama.
3. Patvirtinti, kad projekte numatytos išlaidos nebuvo, nėra ir nebus finansuojamos iš kitų ES fondų ir kitų viešųjų lėšų.
4. Pritarti jungtinės veiklos sutarčiai su Gorainių bendruomene įgyvendinant projektą „Socialinio verslo modelio diegimas Šilutės rajono Vainuto, Katyčių ir Usėnų seniūnijose“. [(pridedama)](PPS03s01p.docx)
5. Užtikrinti projekto tęstinumą 3 metus po projekto įgyvendinimo pabaigos.
6. Įgalioti Administracijos direktorių, o tarnybinių komandiruočių, atostogų,

ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją pasirašyti visus su projektu susijusius dokumentus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

|  |  |  |  |
| --- | --- | --- | --- |
| Virgilijus Pozingis | Remigijus Budrikas  |  Arvydas Bielskis | Vita DoritaStulgienė Mongirdaitė |
| 2020-06- | 2020-06-08 | 2020-06-08 | 2020-06-08 2020-06--11 |

Parengė:

Karolina Bernotienė

2020-06-08

**ŠILUTĖS RAJONO SAVIVALDYBĖS ADMINISTRACIJOS**

**PLANAVIMOS IR PLĖTROS SKYRIUS**

**DĖL PRITARIMO DALYVAUTI PROJEKTE „ Socialinio verslo modelio diegimas Šilutės rajono SAVIVALDYBĖS VAINUTO, KATYČIŲ IR USĖNŲ seniūnijose“ PAGAL Šilutės rajono vietos veiklos grupės „Lamatos žemė“ kvietimą**

**AIŠKINAMASIS RAŠTAS**

2020 birželio 8 d.

Šilutė

|  |
| --- |
| 1. **Parengto projekto tikslai ir uždaviniai:**

Savivaldybės tarybai pritarus įgyvendinti projektą „Socialinio verslo modelio diegimas Šilutės rajono Vainuto, Katyčių ir Usėnų seniūnijose“ bus teikiama projekto paraiška pagal Šilutės rajono vietos veiklos grupės „Lamatos žemė“ kvietimo Nr. 12 priemonę „NVO ir socialinio verslo kūrimas ir plėtra“, kad būtų gautas finansavimas minėto projekto įgyvendinimui.Projekto tikslas – socialinio verslo diegimas Šilutės rajono Vainuto, Katyčių ir Usėnų seniūnijose. |
| 1. **Kaip šiuo metu yra sureguliuoti projekte aptarti klausimai.**

Šiuo metu yra gautas Šilutės rajono vietos veiklos grupės „Lamatos žemė“ kvietimas teikti paraiškas pagal priemonę „NVO ir socialinio verslo kūrimas ir plėtra“. Paraiškos teikiamos iki 2020 metų birželio 15 d. |
| 1. **Kokių pozityvių rezultatų laukiama.**

Projekto įgyvendinimo metu numatoma investuoti į lauko aplinkos tvarkymo įrangą - traktoriukus su pjovimo agregatu, sniego peiliu, šepečiu (2 vnt. ). Atnaujinta įranga leis funkcionaliau prižiūrėti aplinką įvairiais metų laikais. |
| 1. **Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.**

Nenumatoma. |
| 1. **Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.**

Netaikoma. |
| 1. **Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles*.***

Antikorupcinis vertinimas nereikalingas. |
| 1. **Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**

Pagal Šilutės vietos veiklos grupės „Lamatos žemė“ vietos plėtros strategijos Vietos projektų finansavimo sąlygų aprašo (toliau – FSA) 1.11. punktą fondo lėšos vietos projektui įgyvendinti gali sudaryti iki 95 proc. visų tinkamų finansuoti vietos projektų išlaidų. Tinkamų finansuoti vietos projekto išlaidų, kurių nepadengia lėšos vietos projektui įgyvendinti, dalį pareiškėjas privalo finansuoti: 1) nuosavomis piniginėmis lėšomis arba savivaldybės biudžeto lėšomis (kai taikoma);2) tinkamo vietos partnerio nuosavomis piniginėmis lėšomis;3) skolintomis lėšomis;4) tinkamo vietos partnerio skolintomis lėšomis.Projektui įgyvendinti numatyta 72 638,30 Eur. Eur, Šilutės rajono savivaldybės prisidėjimas sudarys 2858,65 Eur (5 proc. visų tinkamų finansuoti projekto išlaidų) ir 12606,65 Eur (21 proc. PVM). |
| 1. **Projekto autorius ar autorių grupė.**

 Planavimo ir plėtros skyriaus vyriausioji specialistė Indrė Peteraitytė-Nausėdienė  |
| 1. **Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**

Socialinio verslo modelio diegimas Šilutės rajono Vainuto, Katyčių ir Usėnų seniūnijose. |
| 1. **Kiti, autorių nuomone, reikalingi pagrindimai ir paaiškinimai.**

Nėra. |
|  |

|  |
| --- |
| Planavimo ir plėtros skyriausViešojo administravimo institucijos specialistė Karolina Bernotienė |